Ha ke ne ke le moditjhaba ...

O ile wa nkamohela

“Ke le moeti, la nkamohela.”

Matheu 25:35c

Bafalli le baphaphathehi ba batlanang le tulo e sireletsehileng ya ho dula, kajeno ba bonahaha ka bongata Afrika Borwa. Hangata maphelo a bona a bontsha tahlehelo, kgeso e ka sita le tlatlapo. Le ha ho le jwalo, kgwao ya bafalli ba hlokang mahae e tloha botebong ba Bibele.

Bohle re bajaki

Ho Baheberu re bala ka hore re “bajaki feela le melata fatsheng lena” (Baheberu 11:13b) mme ka hoo, re “lebelletse lehae le betere lehodimong” (11:16a).

Yaba Morena Modimo o mo ntsha serapeng sa Edene, hore a yo lema mobu oo a ntshitsweng ho wona.

Tshimoloho (Genese) 3:23

Yaba Aborame o bitswa ho tswa Ure ho tla dula naheng e ntjha.

“Tloha naheng ya heno, le ho bang ka wena, le tlung ya ntatao, o fallele naheng eo ke tla o supisa yona.”

Tshimoloho (Genese) 12:1b

Leeto le tswela pele ha Josefa a rekiswa Egepeta. Kamora dilemo tse 400 ba lesika la hae ba lelera lehwatateng ho ya naheng e ntjha moo ba hopotswang kgafetsa mabapi le maemo a bona a bolata.

“Ntate e ne e le Moarame wa moleleri, a theohela Egepeta, a jaka teng le batho ba mmalwana. Empa ha a se a le moo ya eba setjhaba se seholo, se matla, se sengata.”

Dipolelo (Deuteronoma) 26:5b

Jesu e ne e le moditjhaba

Ka mora mengwahakgolo, Jesu Morena wa rona, a nka leeto la ho qetela ho tswa lehodimong ho tla lefatsheng empa ho ne ho se ntlo eo a dulang ho yona. O ile a hlanohelwa ke balatedi ba hae mme a thakgiswa ke setjhaba sa habo.

Jesu a re ho sona: “Diphokojwe di na le mesima, dinonyana tse fofang di na le dihlaha, empa Mora Motho ha a na moo a ka samelang hlooho teng.”

Matheu 8:20

Bohle ba mo ahlola ka ho re o tshwanelwa ke lefu.

Mareka 14:64b

Bibele e re rutang mabapi le tlhokomelo ya melata le baphaphathehi?

Testamenteng ya Kgale le e Ntjha re bala ka hore Modimo ke Modimo wa ditjhaba kaofela. Mookotaba wa toka le tlhokomelo ya baditjhaba le bakgeswa e tloha Bibeleng jwalo ka tepo ya kgauta, Molao wa Modimo o rialo:

“Ha moditjhaba a jakile naheng ya habo lona, le se ke la mo sotla. Empa moditjhaba ya jakileng hara lona, a be jwaloka letswallwa la naha; le mo rate jwalokaha le ithata, hobane le lona le ne le le baditjhaba naheng ya Egepeta. Ke nna Morena Modimo wa lona.”

Meetlo (Levitike) 19:33-34

Ha ho se ka re arohanyang le lerato la Modimo

Paulosi o re netefalletsa lerato la Modimo ho tsohle tse re hlahelang. Moya wa hae o tla re kgothatsa mme o re matlafatse. Empa dinthong tsena tsohle re hlola ka mokgwa o phethehileng ka ya re ratileng.

Baroma 8:37

Modimo o tshepisa ho pholosa e mong le e mong eo e leng moditjhaba lefatsheng.

Modimo ke setshabelo sa rona

le matla a rona;

ke thuso e teng kamehla,

thuso matshwenyehong.

Dipesalema 46:2

Empa Morena o na le nna,

o matla, o a tshabeha,

kahoo bahlorisi ba ka

ba tla kgothometseha.

Ha ba ka ke ba ba ba hlola,

ba tla hlajwa ke dihlong haholo,

merero ya bona e ke ke be ya atleha,

le dihlong tsa bona

di ke ke be tsa lebalwa.

Jeremia 20:11

Leha nka robala ka meokgo,

ha bo esa e se e le nyakallo.

Dipesalema 30:6b

*Ditemana tsa Bibele di nkilwe Bibeleng ya Sesotho ya 1989.

E phatlaladitswe le ho ajwa ke Mokgatlo wa Bibele wa Afrika Borwa.

www.biblesociety.co.za

Bibles and audio Bibles are available on the BibleSA-app